Document ID: 32001D0754

Απόφαση της Επιτροπής
της 23ης Οκτωβρίου 2001
για τροποποίηση της απόφασης 93/197/ΕΟΚ όσον αφορά την εισαγωγή ιπποειδών από Άγιο Πέτρο και Μικελόν
[κοινοποιηθείσα υπό τον αριθμό Ε(2001) 3166]
(Κείμενο που παρουσιάζει ενδιαφέρον για τον ΕΟΧ)
(2001/754/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών(1), όπως τροποποιήθηκε τελευταία από την απόφαση 2001/298/ΕΚ της Επιτροπής(2), και ιδίως το άρθρο 13 παράγραφος 2, το άρθρο 15, το άρθρο 16 και το άρθρο 19 στοιχεία i) και ii) της οδηγίας αυτής,
Εκτιμώντας τα ακόλουθα:
(1) Στην απόφαση 79/542/ΕΟΚ του Συμβουλίου(3), όπως τροποποιήθηκε τελευταία από την απόφαση 2001/731/ΕΚ της Επιτροπής(4), περιλαμβάνεται πίνακας τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοιροειδών, ιπποειδών, αιγοπροβάτων, νωπού κρέατος και προϊόντων με βάση το κρέας.
(2) Ο Άγιος Πέτρος και Μικελόν περιλαμβάνεται στο μέρος 1 της απόφασης 79/542/ΕΟΚ, όποτε, κατ' αρχήν, επιτρέπονται οι εισαγωγές ιπποειδών στα κράτη μέλη.
(3) Η απόφαση 93/197/ΕΟΚ της Επιτροπής(5), όπως τροποποιήθηκε τελευταία από την απόφαση 2001/619/ΕΚ(6), θεσπίζει τους υγειονομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών για την αναπαραγωγή και κρεατοπαραγωγή.
(4) Στη συνέχεια αποστολής της Επιτροπής για κτηνιατρική επιθεώρηση στον Άγιο Πέτρο και Μικελόν, η κατάσταση όσον αφορά την υγεία των ίππων φαίνεται ότι ελέγχεται ικανοποιητικά από τις κτηνιατρικές υπηρεσίες ενώ ειδικότερα το γεγονός ότι υφίσταται σταθμός απομόνωσης επιτρέπει τις ασφαλείς εισαγωγές ιπποειδών από τρίτες χώρες στον Άγιο Πέτρο και Μικελόν.
(5) Κατόπιν τούτου φαίνονται σκόπιμα ο καθορισμός των υγειονομικών όρων για ζώα και της κτηνιατρικής πιστοποίησης για εισαγωγές στα κράτη μέλη ιπποειδών σε συνάρτηση προς την κατάσταση από άποψη υγείας ζώων στην υπόψη τρίτη χώρα καθώς και η ανάλογη τροποποίηση της απόφασης 93/197/ΕΟΚ.
(6) Για λόγους σαφήνειας, ο κωδικός ISO της χώρας πρέπει να χρησιμοποιείται για τροποποιήσεις των καταλόγων τρίτων χωρών.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν τις εισαγωγές εγγεγραμμένων ιπποειδών και ιπποειδών για αναπαραγωγή και κρεατοπαραγωγή από Άγιο Πέτρο και Μικελόν σύμφωνα με τις απαιτήσεις του υγειονομικού πιστοποιητικού του παραρτήματος ΙΙ Ζ της απόφασης 93/197/ΕΟΚ.
Άρθρο 2
Η απόφαση 93/197/ΕΟΚ τροποποιείται ως εξής:
1. Στο παράρτημα Ι προστίθενται τα ακόλουθα: "Ομάδα Ζ
Άγιος Πέτρος και Μικελόν (PM)"
2. Στο παράρτημα ΙΙ προστίθενται τα ακόλουθα:
α)
"Ζ Υγειονομικό πιστοποιητικό για την εισαγωγή εγγεγραμμένων ιπποειδών και ιπποειδών για αναπαραγωγή και κρεατοπαραγωγή προερχόμενων από τις τρίτες χώρες, οι οποίες απαριθμούνται στην ομάδα Ζ."·
β) το παράρτημα της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 23 Οκτωβρίου 2001.

Labels: 3
18
6